Diari Oficial de la Generalitat Valenciana


Sumari del DOGV 8159, del 30-10-2017 (2017/9641)

RESOLUCIÓ de 24 d'octubre de 2017, del director territorial de Castelló, sobre modificació del període de parada en el funcionament per a 2017 de les instal·lacions recreatives habilitades per a la pernocta de persones en terreny forestal gestionades per la Generalitat a la província de Castelló a través de la Conselleria d'Agricultura, Medi Ambient, canvi Climàtic i Desenvolupament Rural.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8159

Data del DOGV
:   30-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9641


Data del document
:   24-10-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 24 d'octubre de 2017, del director territorial de Castelló, sobre modificació del període de parada en el funcionament per a 2017 de les instal·lacions recreatives habilitades per a la pernocta de persones en terreny forestal gestionades per la Generalitat a la província de Castelló a través de la Conselleria d'Agricultura, Medi Ambient, canvi Climàtic i Desenvolupament Rural. [2017/9641]  
  
  
Antecedents. El Decret 233/1994, de 8 de novembre, del Govern Valencià, regula les acampades i l'ús de les instal·lacions recreatives en les forests de la Comunitat Valenciana. D'acord amb el seu contingut existeixen determinades instal·lacions en terreny forestal gestionat per la Generalitat (zones d'acampada i campaments de caràcter educatiu i social) habilitades per a acampar.  
Les autoritzacions d'ús d'aquestes instal·lacions les concedeix, en cada província, el director territorial de la conselleria amb competències en medi ambient.  
El 26 d'octubre de 2016 el director territorial d'Agricultura Medi Ambient Canvi Climàtic i Desenvolupament Rural a Castelló va emetre una resolució fixant entre altres aspectes la data de parada de funcionament de les instal·lacions recreatives habilitades per a acampar gestionades per aquesta conselleria en els següents termes.  
«Fixar els períodes anuals de cessament de funcionament com a zones d'acampada i de campament de les següents instal·lacions recreatives en terreny forestal de la província de Castelló.  
- Zona d'acampada d'El Planàs  
- Campament Lloma Vela I  
- Campament Lloma Vela II  
- Campament Lloma del Mig  
Data de cessament de funcionament: 2 de novembre de cada any»  
«Les dates esmentades podran avançar-se o retardar-se en funció d'altres circumstàncies que aixina ho aconsellen donant en eixe cas la publicitat necessària.»  
Situació actual. En la present temporada s'ha arribat a les dates de finalització previstes per a les instal·lacions d'acampada citades amb unes condicions meteorològiques que no preveuen forts descensos de temperatura que posen en perill la xarxa de distribució d'aigua en l'àmbit de les dites instal·lacions.  
L'1 de novembre de 2017, festivitat de Tots Sants, coincideix en dimecres el que fa preveure una afluència de visitants amb intenció d'acampar aprofitant el pont llarg i les favorables condicions meteorològiques.  
Les instal·lacions habilitades per a acampar en terreny forestal gestionades per la Generalitat en l'àmbit de la província de Castelló citades a continuació es troben en condicions de funcionament.  
- Zona d'acampada d'El Planàs  
- Campament Lloma Vela I  
- Campament Lloma Vela II  
- Campament Lloma del Mig  
Totes les instal·lacions esmentades es troben ubicades en la muntanya pública propietat de la Generalitat CS-001, CS-1002 Sant Joan de Penyagolosa situat en el municipi de Vistabella del Maestrat i que coincideix amb l'àmbit del Parc Natural de Penyagolosa.  
Vista la regulació legal de les acampades en terreny forestal de la Comunitat Valenciana i l'existència d'instal·lacions que permeten aquest ús en l'àmbit de la província de Castelló.  
Vista la ubicació de les instal·lacions d'acampada autoritzades en zones d'alt risc de gelada hivernal.  
Vist l'informe de la Secció Forestal de Castelló en el qual es preveu una alta demanda de sol·licituds d'acampada per al període entre l'1 i el 5 de novembre de 2017 com a conseqüència de la festivitat de Tots Sants l'1 de novembre i la constatació que les condicions meteorològiques actuals no fan preveure un risc de danys per gelada en les infraestructures de subministrament d'aigua a les instal·lacions recreatives d'acampada.  
Vista l'atribució d'autoritzacions d'ús de zones d'acampada als directors territorials de les conselleries amb competència al Medi Ambient, resolc:  
Modificar per a 2017 la data de cessament de funcionament com a zones d'acampada i de campament de les següents instal·lacions recreatives en terreny forestal de la província de Castelló.  
- Zona d'acampada d'El Planàs  
- Campament Lloma Vela I  
- Campament Lloma Vela II  
- Campament Lloma del Mig  
Data de cessament de funcionament: 6 de novembre de 2017.  
En el període de cessament de funcionament les instal·lacions esmentades continuaran funcionant com a àrees recreatives per a ús de dia.  
  
Contra la present resolució, que no esgota a la via administrativa, és podrà interposar recurs d'alçada davant de la Direcció General de Medi Natural i Avaluació Ambiental en el termini d'un mes, comptat des de l'endemà de la seua notificació, de conformitat amb allò que disposa ?l'article 112 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjuí que puga exercitar-se qualsevol altre recurs que es crega oportú.  
  
  
Castelló de la Plana, 24 d'octubre de 2017.- El director territorial d'Agricultura, Medi Ambient, Canvi Climàtic i Desenvolupament Rural: Antoni Lluís García Sanz.